ועדת החינוך, התרבות והספורט, כנסת 20, פרוטוקול מספר 65, 2015-10-20 11:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: 20 באוקטובר 2015, ז' בחשוון תשע"ו.

יעקב מרגי: הנושא על סדר היום תופעת ההימורים של בני נוער על משחקי כדורגל בווינר של חברי הכנסת אלי כהן, מיקי לוי, מכלוף מיקי זוהר, יואב בן ציור ושל פרופסור יוסי יונה.

יעקב מרגי: זו פעם ראשונה שיש יותר חברי כנסת, וזה משמח אותי.

מירב בן ארי: זה קרה לנו גם אתמול, לא?

יעקב מרגי: כן, ועם משתתפים, זה בסדר.

יעקב מרגי: אני שמח.

יעקב מרגי: הרי במהות הדיון חברי הכנסת צריכים להיות פה ובעלי התפקידים.

יעקב מרגי: רבותי, בחברה מתוקנת, שהייתה אמורה להסדיר את כל סוגית ההימורים.

יעקב מרגי: המדינה הקימה רשויות לטובת הנושא הזה, נתנה היתרים, אך התחושה היא שיש עוד הרבה שחקנים במגרשים האלה, וגם אלה שפועלים על פי ההיתרים, כנראה נמצאים באיזה סד של תחרויות או שהציבו לעצמם רף שבדרך נשכחו, אולי, ואני אומר הכל בהסתייגות, נשכחו או הושם בצד סולם הערכים של מדינת ישראל והדאגה לחברה תקינה.

יעקב מרגי: החשש מהתמכרויות ושימוש של קטינים באותם מסלולים הימורים קיים, ואני שמח על כך שלפחות חמישה חברי כנסת – מה שמעיד על חשיבות הנושא – הגישו הצעה לדיון בנושא הזה.

יעקב מרגי: לפי נוהל שהנהגנו בוועדה, אנחנו ניתן לחברי הכנסת שהציעו לומר את דבריהם, לפי הסדר שזה מוצג כאן ולאחר מכן נשמע את האורחים שלנו בוועדה ואת מי שאמור להישאל את השאלות הרלבנטיות.

יעקב מרגי: חבר הכנסת אלי כהן, בבקשה.

אלי כהן: תודה רבה לך, אדוני יושב הראש.

אלי כהן: אני קראתי להצעה לדיון מהיר בנושא הזה, בין היתר בעקבות מספר מחקרים ומאמרים שהיו בנושא, שמצביעים על כך שלמעלה מ-30% מבני הנוער מהמרים על בסיס שוטף.

אלי כהן: אני אגב רוצה לפתוח את היריעה מעבר לסוגיה של בני הנוער ולדבר על נושא ההימורים בכלל.

אלי כהן: יושב כאן איציק לארי, מנכ"ל הטוטו, אורי שפר, אני מכיר את לארי גם מהיכרות מוקדמת, הוא איש רציני.

אלי כהן: ואנחנו רואים מדי שנה - - -

איתן ברושי: גם אורי שפר הוא רציני, אני גם מכיר אותו.

אלי כהן: אמרתי, ד"ר אורי שפר, מר ברושי.

אלי כהן: ככלל, אנחנו רואים את הגידול בהכנסות מההימורים החוקיים לאורך השנים, וצריך לזכור שמי שמהמר את אותם הימורים, זה בעיקר אנשים מהפריפריה החברתית.

אלי כהן: ואם אנחנו רואים שהיקף ההכנסות שלהם גדל, המשמעות היא שרמת החיים שלהם יורדת.

אלי כהן: כשאנחנו רואים כל פעם מתקנים נבנים, צריך לבוא ולזכור מי מממן אותם.

אלי כהן: אנחנו צריכים לבוא ולזכור שדווקא השכבות החלשות, דווקא הפריפריה החברתית, היא זאת שמממנת.

יעקב מרגי: זה אותן רשויות שאתה מחבר להן את המטצ'ינג להשלים את המשימות.

אלי כהן: בדיוק.

אלי כהן: ולכן דווקא אותם דברים, זה למעשה מס נקי מהשכבות החלשות, שהולכות אחרי אותו חלום שאולי הם יממשו אותו.

אלי כהן: ואם אנחנו מדברים גם במספרים, אנחנו מדברים על הכנסות הטוטו או על הכנסות הפיס, אני אומר בטוטו ויתקן אותי לארי, מתוך 2.5 מיליארד שקלים הכנסות, בסוף היום מגיעים לידי הציבור 400 מיליון שקלים.

אלי כהן: הולך לפרסים, הולך לתשלומים, הולך להוצאות.

אלי כהן: חצי מיליארד.

אלי כהן: זאת אומרת 20%.

אלי כהן: כלומר, על כל שקל שמהמרים, ואני מזכיר מאיפה הוא מגיע, מגיע 20%.

אלי כהן: ולכן אני יכול להגיד לך, כשאני רואה את העלייה בהכנסות של הטוטו, יש לי תחושה אמביוולנטית.

אלי כהן: מצד אחד 20% ילך למטרות טובות, מצד שני, אני יודע בסוף היום מהכיס של מי שזה מגיע.

אלי כהן: ולכן אני חושב שכאן אנחנו צריכים בהחלט, לארי, לעקור את התופעה.

יעקב מרגי: זה אותם מאפיינים גם לפיס?

אלי כהן: אני מניח שכן, אבל אני לא רוצה להגיד מספרים שאני לא בטוח לגביהם.

אלי כהן: ולכן אני חושב ככלל, ואני חושב שגם מנכ"ל הטוטו כדאי שהוא יתייחס, קודם כל ככלל בתופעת ההימורים הבלתי חוקיים צריך לטפל ולראות איך מונעים אותה.

אלי כהן: ולעצם הדיון הספציפי שלנו היום בנושא של בני נוער.

אלי כהן: כשאנחנו רואים שכ-30% מהמרים על בסיס קבוע בהיקפים כאלה ואחרים, מדובר בתופעת התמכרות סמויה שיש לה השלכות חברתיות, שיש לה השלכות של גם פגיעה בלימודים ויש מקרים שזה מגיע עד לרמה של עבריינות.

אלי כהן: כיום עיקר הטיפול מבוצע באכיפה.

אלי כהן: אני חושב שאנחנו צריכים לבוא ולטפל במניעה.

יעקב מרגי: אם הייתי יודע שאנחנו מושלמים באכיפה, הייתי יותר רגוע וניגש לאכיפה.

יעקב מרגי: אבל התחושה שלי, ונשמע, אני רואה כאן את משטרת ישראל?

יעקב מרגי: למה אתם לא יושבים בשולחן?

אלי כהן: אז אדוני יושב הראש, אני בהחלט מסכים איתך שנושא האכיפה הוא נושא חשוב.

אלי כהן: אני חושב שגם נושא המניעה.

אלי כהן: וגם לפי החוקים הקיימים של חשיפת בני נוער להימורים, לפי תקנות הפרסום היום אסור לחשוף.

אלי כהן: ואם בנה הוינר עוד מפעלים מבורכים של מתקני ספורט, שהמתקנים האלה מיועדים לילדים, אז אני לא חושב שצריך לבוא ולעשות להם שם שטיפת מוח עם וינר, וינר, וינר.

אלי כהן: וינר זה לא איזה דוד סם, כי וינר זה הכספים של האנשים ולכן את אותם ילדים, אנחנו צריכים מה שנקרא פחות לחשוף לתופעה הזאת ולראות איך אנחנו מטפלים באכיפה, אבל גם בנושא של המניעה.

אלי כהן: אז אדוני יושב הראש, אלה הדברים העיקריים.

אלי כהן: אני בהחלט מעביר את רשות הדיבור לחברי.

יעקב מרגי: אלף תודה על הדברים.

יעקב מרגי: אני חושב שבבואנו לדון בסוגיה הזאת, באמת צריך לחשוב ולהרהר בקול: האם על המזבח הזה שבאמת גופי ההימורים המורשים, כך נקרא לזה, ואני לא מייחד.

יעקב מרגי: אמנם ההצעות היו וינר, וינר, אבל אני חושב שזה נכון גם לגבי הפיס.

יעקב מרגי: כל הפרסומות סביב לעודד רכישה כזו או אחרת, צריך שגם הרגולטור ייתן את הדעת האם אין בזה פרסומת סמויה להתמכרות, לעודד התמכרות.

יעקב מרגי: אנחנו מבינים את הצורך להקים גופים ושהמדינה הסדירה זאת ושמוטב שייעשו בהיתר ולא באיסור, כדי שלא תהיה הפקרות, אבל אין ספק, גם סוגיה זו של הפרסומת המאסיבית, האגרסיבית, סביב הגרלות כאלה ואחרות, יש בה משהו ממכר שצריך לבחון אותו.

יעקב מרגי: חבר הכנסת מיקי לוי, בבקשה.

מיקי לוי: בוקר טוב אדוני, תודה רבה, ברוכים הבאים.

מיקי לוי: אני נזעקתי יחד עם חברי אלי כהן, בעקבות אותו כתבה במעריב שפורסמה.

מיקי לוי: אני מודה על האמת שלא הייתי מודע לגודל החשיפה של בני הנוער והשימוש שהם עושים בנושא ההימורים.

מיקי לוי: קצת בדקתי, קצת שוחחתי ואני מבין שהתופעה היא לא תופעה נקודתית.

מיקי לוי: עם זאת, בהמשך למה שאלי כהן אמר, לי יש עם הטוטו בהחלט ניסיון מצוין.

מיקי לוי: אני הקמתי עם חברים מעמותה של ערכים בספורט, שמטפלת בבני נוער משכונות סוציו-אקונומיות בעייתיות ומערי הפריפריה, ביחד הקמנו עמותה של ערכים בספורט ולא היינו מסוגלים לצאת אל הדרך.

מיקי לוי: בהתחלה שמנו כסף פרטי שלנו ובהמשך קיבלתי מהטוטו סכום נכבד של 400,000 שקלים, שהצלחנו לאסוף נערים מהרחובות ולגייס אותם לטובת קבוצות כדורגל ואני חושב שפשוט הצלנו אותם.

מיקי לוי: זה בצד החיובי של הטוטו ועכשיו אני הולך לתופעה עצמה.

מיקי לוי: אין בכלל ספק שהתופעה צריכה להדליק לנו נורית אדומה קשה, כי אותם נערים - ואני קורא כאן את דף המסרים או את הדף שהטוטו פרסם לבקשתי – מה הטוטו עושה כדי שלא נצטרך לדון בכל דבר ודבר – ואני רואה כאן אכיפה.

מיקי לוי: ואני בנוסף לחינוך - ואני בתפיסת העולם של אלי גם בעד החינוך וגם להכניס את זה.

מיקי לוי: אמרו לי שדיברו עם שר החינוך הקודם, שי פירון, והוא אמר שהוא לא מודע לכך.

מיקי לוי: כנראה שמערכת החינוך גם כן לא מודעת לכך, וזה צריך לבוא לפתחו של שר החינוך, עם הנחיה ברורה לשלב את הנושא הזה, להכין מערך שיעור בתוך-.

מיקי לוי: אני לא יודע, יש היום שיעורי חברה?

מיקי לוי: בזמני היו, הייתי מחכה לזה כל השבוע, מאחר שלא לומדים ביום שזה ישנו.

יעקב מרגי: יש איזו שעה שאני מגדיר אותה גב הגמל.

יעקב מרגי: שעת כישורי חיים.

יעקב מרגי: כל מה שאנחנו פה דנים, זורקים על אותה שעה.

מיקי לוי: יכול להיות שאפשר מראש שהשעה הזאת תהיה שעתיים, כי אני דרשתי שלמשל חינוך פיננסי גם ייכנס לשעה הזו לעשר דקות, כדי שהם לא יבזבזו את הכסף, אבל אין לי בכלל ספק שמשהו צריך לעשות.

מיקי לוי: עכשיו אני פונה דווקא אליך, כי זה קרוב אלי, כי אני יודע מה צריך לעשות.

מיקי לוי: אני מבין שהטוטו מפעיל מפקחים שלו ואף שולל רישיונות הפעלה - על פי מה שלמדתי – רישיונות הפעלה של אותן תחנות.

מיקי לוי: זה לא מספיק עם העשרה מפקחים, אני לא יודע כמה יש, רועי או לארי, אבל תיכף נשמע מכם.

מיקי לוי: אני פונה אליכם.

מיקי לוי: אני מבקש שתבוא קריאה מלשכת המפכ"ל למפקדי המחוזות, כאשר הולכים לפיצוציה והתחנות האלה הן לרוב בפיצוציות ובאותם מקומות שבהם נמצאות התחנות עצמן, אלה שפתוחות 24 שעות ביממה ולא מוכרים לקטינים אלכוהול, כי הוא מפחד פחד מוות.

מיקי לוי: יש מקומות שאנחנו, שאנחנו – אני מרגיש עדיין חלק מכם – שאנחנו עושים ביקורות.

מיקי לוי: כשעושים ביקורת לאלכוהול, בבקשה לבדוק, הרי הוא נמצא בתצפית.

מיקי לוי: הרי הוא עושה בקרה.

מיקי לוי: שיעשה גם בקרה לנושא אותו קטין שבא להמר, להימורים.

מיקי לוי: זו דרישה מאד מאד קטנה.

מיקי לוי: אין תוספות כוח אדם, זה רק ביצוע אדוני.

מיקי לוי: וצריך להגדיל את האכיפה, כי הם, כמה שעשו, ויש לו מהלכים.

מיקי לוי: הוא שולל את רישיון ההפעלה מאותה תחנה, וזה מסמן לאחרים לבאות מה יקרה להם אם לא.

מיקי לוי: ולכן אני הולך גם לנושא חינוך, אדוני, אבל גם לנושא האכיפה.

מיקי לוי: יש מה לעשות, כי כשאנחנו מכסחים – וסליחה על המילה הלא פרלמנטארית, כשאנחנו מכסחים כמה תחנות בעיר ירושלים או במרכז ירושלים, זה עובר כמו אש בשדה קוצים וזה בהחלט יתרום לכך שהתופעה הזאת תופסק.

מיקי לוי: אני אפסיק כאן, כי אני רוצה להעביר את רשות הדיבור.

מיקי לוי: אני רוצה לשמוע יותר את הצד של אנשי המקצוע.

יעקב מרגי: כן, נצטרך לתמצת, כי גם לקחו לנו 15 דקות מהדיון בדיון הקודם, אז נהיה מתומצתים ולא נחזור על דברים.

יעקב מרגי: אני רוצה לבדוק אם מפעל הפיס נמצאים איתנו?

יעקב מרגי: בבקשה, סביב השולחן.

יעקב מרגי: אין אצלנו נאשמים.

יעקב מרגי: יש לנו את המועצה להסדר הימורים בספורט?

<איציק לארי: כן, כמובן.

<איציק לארי: יש פה כמה נציגים.

<איציק לארי: אני איציק לארי, מנכ"ל הטוטו.

יעקב מרגי: ויש עוד כמה נציגים?

<איציק לארי: יאיר שילה, יועץ משפטי.

<איציק לארי: אורי שפר, ראש מנהל הספורט.

יעקב מרגי: שישבו סביב השולחן בבקשה, כי אנחנו נצטרך איתם.

יעקב מרגי: משרד החינוך איתנו.

יעקב מרגי: יפה.

יעקב מרגי: תרבות וספורט ראיתי.

יעקב מרגי: משרד האוצר?

יעקב מרגי: הרגולטור, משרד האוצר?

יעקב מרגי: אני מבקש ממנהלת הוועדה.

<יהודית גידלי: יש שלושה שנרשמו.

יעקב מרגי: אני מבקש לבדוק איפה הם.

יעקב מרגי: הדובר הבא, חבר הכנסת פרופסור יוסי יונה, בבקשה.

יוסי יונה: אדוני יושב הראש, אני באמת נעניתי לבקשה של אלי כהן להצטרף ליוזמה הזו, ואני חייב לומר, כשהופניתי לממצאים, הייתי ממש בהלם.

יוסי יונה: לא ידעתי עד כמה התופעה הזו רווחת, שמדובר על כ-300,000 תלמידים מתוך 800,000 תלמידים בכיתות ו' ומעלה, שהם עוסקים בפעילות הזאת.

יוסי יונה: במקרים מסוימים הדבר כרוך בסכומי כסף שהם בלתי נתפסים אפילו עבור אנשים בוגרים ואנשים מבוגרים.

יוסי יונה: מה גם שמתחוור שיש גם זיקה מאד מאד בעייתית בין הילדים המהמרים לבין כל מיני גורמים מפוקפקים שפועלים בחברה.

יוסי יונה: אז אנחנו עומדים בפני תופעה לחלוטין מזוויעה, הייתי אומר, שצריכה להדליק פה נורות אדומות ואשר מחייבת פעולה שאני עדיין לא יודע בדיוק מה טיבה, אבל מחייבת התייחסות של הגופים האחראים.

יוסי יונה: עכשיו, ברור, אנחנו בתוך ארצנו, בתוך עמנו אנחנו חיים, אנחנו יודעים גם מה היא אווירה שמעודדת את התופעה הזו.

יוסי יונה: אני קורא את הנתונים מהתחקיר שנעשה באחד מהעיתונים ומשם עולה שבהשוואה בינלאומית, מספר האנשים בישראל שמהמרים, עומד על כ-3.7%, בעוד שבמדינות אחרות זה בין 0.4 ל-2%.

יוסי יונה: זאת אומרת במקרים מסוימים אנחנו פי שניים, פי שלושה, פי ארבעה ממה שקורה במדינות אחרות.

יעקב מרגי: אבל זה לא מפריע למדינה, לרגולטור, לאפשר עוד ערוצי הימורים.

יוסי יונה: יפה, ואם הרגולטור מאשר עוד ועוד ערוצי הימורים - - -

יעקב מרגי: ועוד הגרלות.

יוסי יונה: כן, שהעידוד הבוטה, הייתי אומר, בחסותה של המדינה לכלל הציבור להמשיך ולהמר, היא גם מהווה בעיה; ואני חושב שאם כבר חושבים על הצעות טנטטיביות, ובאמת הנושא חדש לי, אני בא לכאן משום שכמו אחרים הזדעזעתי מהנתונים הללו, ואולי מן הסתם יש למדינה תפקיד מאד מאד חשוב בחשיבה על צעדים להגביל את העניין הזה.

יוסי יונה: עכשיו ראו, אדוני יושב הראש, אתה התייחס לכך.

יוסי יונה: לגבי יחסי הגומלין בין העניין של אכיפה לבין העניין של מניעה.

יוסי יונה: אתה יודע, כמו שרבים מכם יודעים, שקשה לאכוף על הציבור רגולציה כזו או אחרת, משעה שהתופעה היא מאד מאד רחבה.

יוסי יונה: זאת אומרת, שם צריך איזה שהוא טיפול באמת, טיפול מהשורש, ששוב, ולא בכדי אנחנו דנים בסוגיה הזאת בוועדת החינוך.

יוסי יונה: משום שאם לא תהיה פעולה חינוכית משמעותית, ולאו דווקא בבית הספר, גם בבית הספר, הרי שאנחנו נשען על גורמי האכיפה ולא יצלח בידינו כדי לצמצם את התופעה הזאת.

יוסי יונה: ופה יש לשים את האצבע גם על העניין הזה של הפרסום הגורף, שגם מתקיים בבית הספר ואולי בא הגורם שמפעיל את ההימורים הללו ועומד בפניכם ואומר – תראו, אני מממן עוד כיתה ואני אממן כך ואני אממן אחרי, הרי פעולותיי הן פעולות שהן בכלל פעולות צדקה.

יוסי יונה: אז מה כי תלינו עלי, וללא היזמה שלי לתרום לא הייתה לכם כיתה.

יוסי יונה: הכסף הזה בא ממקום לא טוב.

יוסי יונה: זה תפקידה של המדינה לממן את השירותים החיוניים, הבסיסיים של החינוך, ואין זה הגיוני וסביר בכלל, שאנחנו עכשיו נהיה מליצי יושר של ההימור, משום שבאמצעות כספי הימורים אנחנו מממנים את הדברים הללו.

יוסי יונה: לכן זה צורם, זה בעייתי.

יוסי יונה: אנחנו פה מתמודדים עם בעיה מאד מאד חמורה, שאני עד כה לא נתתי את דעתי עליה באופן מובנה ושיטתי וזה בהחלט, אני חושב ואולי ההצעה שיש להעלות ומן הסתם נעשו דברים כאלה גם בעבר, ואם אני אומר שכבר נאמרו אז אני מצטער עליהם, אבל אולי יש להקים איזו שהיא ועדה שתשב על המדוכה ותביא בפנינו המלצות מאד מאד ברורות.

יעקב מרגי: הממשלה החליטה בשנת 2013 להקים צוות.

יעקב מרגי: זו החלטת ממשלה.

יוסי יונה: ומה איתו, אדוני?

יעקב מרגי: אני אגיד לך.

יעקב מרגי: צוות שיגבש המלצה לתכנית כוללת ומפורטת להסדרה ולפיקוח על הימורים חוקיים בישראל.

יוסי יונה: אז אנחנו יכולים לפתוח בזה שבמידה והצוות הזה לא הוקם, אז יש להקימו.

יוסי יונה: במידה והצוות הזה הוקם - - -

יעקב מרגי: אני לא בדקתי, אבל להערכתי או שהוא הוקם ולא עשה כלום, או שהוא לא הוקם.

יוסי יונה: בדיוק.

יוסי יונה: אז אנחנו אומרים, במידה והוא לא הוקם - - -

<קריאה: הצוות הזה הוקם.

יעקב מרגי: אני אתן לכם.

יוסי יונה: אוקי, אז לכן ניתן לומר שאם הוא הוקם, ואני לא יודע אפילו מה גרוע יותר: שהוא לא הוקם ולא נעשו דברים, או שהוא הוקם ושהכישלון הוא כל כך מהדהד.

יוסי יונה: כי עובדה, אם אלה הם הנתונים, אז אנחנו יכולים לומר – מה שנעשה עד כה היה לחלוטין בלתי אפקטיבי ומעיד על כישלון קולוסאלי.

יוסי יונה: מה ממש לא?

יוסי יונה: הנתונים האלה כשלעצמם, 300,000 תלמידים מכלל 800,000 – מהמרים.

יוסי יונה: העובדה ששיעור המהמרים בישראל הוא גדול המון פעמים – פי שניים, פי שלושה ופי ארבעה ממדינות מתוקנות – זה כשלעצמו, במבחן התוצאה, מעיד על כישלון מהדהד, סליחה.

יוסי יונה: אני לא יודע איך להגדיר כישלון עם הנתונים הללו, למעט אם תגידו לי שאולי בעבר 20% הימרו וירדנו באופן דרסטי ל-3.7%.

יוסי יונה: אני מתאר לעצמי שאנחנו נמצאים בקו עלייה ולכן אני חושב שמה שנעשה עד כאן היה כישלון מהדהד ויש לתת את הדעת ואת המחשבה כיצד אנחנו באמת פועלים באופן אפקטיבי כדי אם לא למגר את התופעה, הרי בוודאי להביא לצמצום דרסטי שלה.

יעקב מרגי: לפני שאני אתן לחברי כנסת נוספים, אני רוצה לשמוע עוד.

יעקב מרגי: נכון שהתמקדנו בהצעות של חברי הכנסת, שזה על מסלול מוכר, מפוקח בתוך סל, ההימורים.

יעקב מרגי: אני לא רוצה לפסוח על ההימורים הבלתי חוקיים ואני שומע שזה קורה גם בתחנות מורשות.

יעקב מרגי: אני שומע שזה קורה בפיצוציות.

יעקב מרגי: בכלל, המושג פיצוציה הפך להיות שם נרדף לכל הדברים הרעים שקיימים.

יעקב מרגי: אני הייתי רוצה לדעת מכם, שוב, כי אני לא יודע, מה הסטאטוס של הפיצוציות האלה.

יעקב מרגי: האם מישהו בודק?

יעקב מרגי: הרי אנחנו יודעים שמתרחש שם משהו לא תקין ואני לא רוצה לומר בהכללה, אבל בוא נאמר ש - - -

איתן ברושי: אבל לא תספיק ישיבה אחת על כל הבעיה.

איתן ברושי: צריך להתרכז בהימורים.

יעקב מרגי: איתן, אנחנו מדברים על ההימורים הבלתי חוקיים בתוך הפיצוציות.

יעקב מרגי: עכשיו, אני הייתי רוצה לשמוע ממך, נציגת משטרת ישראל.

יעקב מרגי: יודעים שיש שם הימורים בלתי חוקיים.

יעקב מרגי: יודעים שבפיצוציות לא יושב פרופסור יוסי יונה ולא אני ולא חברי הכנסת המציעים.

יעקב מרגי: אולי זה חומר מחשבה.

יעקב מרגי: כנראה בגלל הזה אנחנו גם הופתענו מממדי התופעה.

יעקב מרגי: כי אם היינו מבלים איזה כמה דקות ביום בפיצוציה, היינו מריחים את ההתרחשויות שם.

יעקב מרגי: מה אתם עושים בכיוון הזה של ההימורים הבלתי חוקיים?

<דפנה רומן: שמי עורכת הדין דפנה רומן, קצינת ייעוץ וחקיקה של מחלקת נוער במטה הארצי.

<דפנה רומן: בפיצוציות, קו המכירה הזה של הגרלות והימורים חוקיים – הווינר וטפסי הטוטו והכל – זה חוקי.

<דפנה רומן: אני בדקתי בכל הארץ ובכל המחוזות.

<דפנה רומן: התופעה הזאת של מכירת וינר לקטינים, זו לא תופעה שהיא מוכרת.

<דפנה רומן: כן הייתה את התופעה הזאת בדרום, זה טופל, בעלי הפיצוציות הוזהרו, אבל בחקירה של הקטינים בנושא הזה, הם טענו שבעיקר הם מבקשים ממבוגר לקנות את הטפסים האלה, ולכן קשה מאד לעלות על התופעה הזאת.

<דפנה רומן: אני כן רוצה לציין שהיום יש לנו באמת יותר מודעות לנושא הזה.

<דפנה רומן: יש בכל מחוז בארץ קצין מניעה ואנחנו בהחלט ניתן יותר קשב לנושא הזה ותהיה הנחיה, כבר יש הנחיה לכל קציני המניעה, בכל מחוז ומחוז לתת יותר קשב לנושא ולעשות מה שאפשר, גם במישור האכיפתי וגם במישור המניעתי ולטפל בצורה הזאת.

<דפנה רומן: אבל נכון להיום באמת זו תופעה שלא מוכרת ואנחנו לא ראינו תופעה כזאת רחבה, כי אנחנו מדברים בעיקר על דברים חוקיים.

<דפנה רומן: יכול להיות שכל הנושא הזה שאתם מדברים עליו, זה יותר בנושא של הימורים לא חוקיים, אבל זה פחות עולה ב - - -

יעקב מרגי: ולא מוכר לך הקטע של ההימורים?

יעקב מרגי: זה לא מוכר למשטרת ישראל, הקטע הזה?

<דפנה רומן: הנושא של ההימורים הבלתי חוקיים הוא יותר מוכר, הוא יותר מטופל, ההיקף הוא הרבה הרבה יותר גדול וזה בהחלט מטופל, אבל זה פחות רלבנטי לפיצוציות.

<דפנה רומן: בפיצוציות באמת לפעמים בנושא של האלכוהול עושים שם את הבדיקות האלה.

<דפנה רומן: לפעמים באופן יזום בודקים את זה.

<דפנה רומן: אין תופעה רחבה כזאת של ההימורים החוקיים, אבל אנחנו בהחלט ניתן לזה מעתה והלאה הרבה יותר קשב.

מיקי לוי: הבלתי חוקיים, מניסיוני והוא לא קטן, לא מתקיימים בפיצוציות עצמן, אלא מתקיימים על ידי אותן משפחות פשע ששולחות לתחנות, לשכונות מסוימות.

מיקי לוי: בעלי הפיצוצייה שמקבלים את הרישיון מהעיריות עצמן, מהרמה המוניציפאלית, לא ייקחו צ'אנס בבלתי חוקי, כי זה כבר באמת נושא פלילי מאד מאד קשה שקושר אותם למשפחת פשע.

מיקי לוי: הלא חוקי, אדוני - - -

יעקב מרגי: אתה שמעת על פיצוציות שהורמו באוויר מרימונים בבאר שבע?

מיקי לוי: בוודאי, כי הם לא רצו מסיבות כאלה או אחרות לשלם דמי חסות, לא שילמו כל מיני, או לא הסכימו לנהל - - -

יעקב מרגי: על הזהות והקשר הם לא חוששים כל כך.

מיקי לוי: או לא הסכימו לנהל.

מיקי לוי: אני אומר לך, מניסיון שלי, הלא חוקי מתנהל במקום אחר והנערים הולכים לפיצוציות כדי לרכוש את הטוטו ואת הוינר.

יעקב מרגי: אני חוזר להימורים החוקיים, לוינר, שזה הנושא שהצעתם.

יעקב מרגי: איציק לארי, מנכ"ל המועצה להסדר ההימורים בספורט.

יעקב מרגי: אני לא רוצה להזמין את מנהל אגף סוסים לדבר.

יעקב מרגי: אתה יודע, זה מחריד אותי לשמוע שיש דבר כזה - מנהל אגף סוסים במועצה להסדר ההימורים בספורט.

יעקב מרגי: ידעת שיש הימורים על סוסים?

יעקב מרגי: אז יש הימור כזה.

<איציק לארי: הכנסת אישרה, אבל אני רוצה לומר פה - - -

יעקב מרגי: אנחנו נבדוק את זה.

איתן ברושי: דרך אגב, אני רוצה להגיד לך שזה לא חובה, זה בחירה מי שרוצה.

יעקב מרגי: כן, כל ההימורים זה לא חובה, בסדר, אבל אנחנו כמבוגר אחראי צריכים לא להכשיל.

יעקב מרגי: יש הרבה אנשים שמבקשים את הסעד הזה מאיתנו, הם נמצאים על גבול באישיות שלהם.

יעקב מרגי: הרי זה נחקר, סוגית ההימור הכפייתי.

יעקב מרגי: ואנחנו לפעמים בידיים שלנו דוחפים את אותם האנשים, במודע דוחפים אותם לכך.

איתן ברושי: ראיתי שראש הממשלה מציע להקים קזינו.

יעקב מרגי: כן, בסדר.

איתן ברושי: ואז נקיים דיון מקדים.

יעקב מרגי: עדיין לא.

יעקב מרגי: איציק לארי, אנחנו מהרהרים בקול על נושאים.

יעקב מרגי: אל תברח לי, אל תתפרע לי בכל הסוגיה.

יעקב מרגי: אין לנו הרבה זמן, תמקד לנו על הסוגיה שחברי הכנסת נגעו בה.

<איציק לארי: אני רוצה לענות באמת כמו שהציע יושב הראש, ובאמת תודה שנתת לנציגת משטרת ישראל לדבר קודם, כי זה בדיוק כך.

<איציק לארי: קודם כל חשוב לי להדגיש.

<איציק לארי: אנחנו גוף ציבורי, אנחנו לא משני צידי המתרס.

<איציק לארי: אנחנו קודם כל אזרחים במדינת ישראל, אני אבא לילדים.

<איציק לארי: אפס סובלנות לעבירה על החוק.

<איציק לארי: כל הכספים שלנו, אנחנו גוף ציבורי, מיועדים למטרות ולטובת הספורט במדינת ישראל.

יוסי יונה: אפשר לשאול שאלה פרובוקטיבית?

<איציק לארי: אפשר לשאול כל שאלה פרובוקטיבית.

יוסי יונה: ילדיך מהמרים?

<איציק לארי: כמובן.

<איציק לארי: ילדי מהמרים בוינר, בני 20 ו-19.

<איציק לארי: מהמרים פעם-פעמיים בשבוע בכמה עשרות שקלים, כמו שאנחנו רוצים, ומאד נהנים מזה.

<איציק לארי: זו חוויה משפחתית נהדרת, כמו ללכת למשחק כדורגל ולצפות בטלוויזיה אחרי זה יחד עם זה.

<איציק לארי: תענוג בלתי רגיל.

<איציק לארי: זו השאיפה שלנו.

<איציק לארי: מה שאני רוצה לומר, ויוסי, זה חשוב למה שאתה אמרת וגם אלי, לגבי ההכנסות שלנו.

<איציק לארי: אנחנו מטילים על עצמנו מגבלות מאד מאד נוקשות וזו הוועדה שקבעה.

<איציק לארי: כל מגבלה שתטילו עלינו, על המועצה, מעבר למגבלות היום, לא יביאו לצמצום היקף ההימורים, הם יביאו לצמצום היקף ההכנסות שלנו ויעבירו את כולם להימורים הבלתי חוקיים.

<איציק לארי: אני אומר לכם, אנחנו לא מכירים את כל המחקרים שכביכול נכתב עליהם במעריב, ועל פניו הדברים נראים מופרכים.

<איציק לארי: המשטרה מעריכה את היקף ההימורים הבלתי חוקיים במדינת ישראל, בפי שניים ופי שלושה מהיקף ההכנסות שלנו ובמפעל הפיס ביחד.

<איציק לארי: אתם באים, אתם מחפשים את השקל מתחת לפנס המואר.

יעקב מרגי: לא, לא, איציק, סליחה, סליחה, לא, לא.

יעקב מרגי: בוא תקשיב, על הבלתי חוקי אל תשתמש בהם, כי זה לא חוקי.

יעקב מרגי: זה צריך להעלם מן העולם.

יעקב מרגי: זו בעיה שלנו כרגולטור, כמדינה לטפל בה.

יעקב מרגי: אני מדבר כרגע על מה שמותר לך - איפה אתה פועל ברוח הדברים שנאמרו?

<איציק לארי: אני פועל בכך שאני מטיל על עצמי מגבלות מאד מאד נוקשות.

יעקב מרגי: כמו?

<איציק לארי: כמו לדוגמא – אין אשראי.

<איציק לארי: קודם כל החוק אומר גיל 18.

<איציק לארי: אפס סובלנות.

<איציק לארי: אני תופס מישהו שנותן למישהו להמר מתחת לגיל 18, גם מפעל הפיס דרך אגב, הם מאד מאד חוששים.

<איציק לארי: שמעתם את נציגת המשטרה.

<איציק לארי: הם שולחים מבוגר, הם שולחים זה, זה אומר שהם מאד מאד חוששים.

<איציק לארי: אפס סבלנות לעבירה על החוק.

<איציק לארי: אנחנו לא צריכים כסף בעבירות על החוק כדי לבנות עוד מגרש כדורגל במדינת ישראל או לתמוך בעוד גוף ספורטיבי במדינת ישראל.

<קריאה: אבל אתה יודע שזה מס מאד מאד רגרסיבי.

<איציק לארי: זה לא מס רגרסיבי.

<איציק לארי: הוינר היום מקיף את כל שכבות האוכלוסייה.

<איציק לארי: עכשיו אני רוצה לומר לאלי – אם לא הייתי מטיל על עצמנו מגבלות, אני מכפיל את הכנסות של הטוטו והוינר בין לילה פי שניים.

יעקב מרגי: לא רוצים שתכפיל.

אלי כהן: קודם כל, שתדע, היה מחקר של הכנסת, לא רק של מעריב, שדיבר בצורה מפורשת על ההימורים בטוטו ונקב אגב באותם מספרים.

אלי כהן: משם אגב מעריב לקח את הנתונים, רק שתדע.

אלי כהן: זה אחד.

אלי כהן: שניים, אני אשמח אם תתייחס להערתו של חבר הכנסת פרופסור יוסי יונה, לעניין המס הרגרסיבי והאם יש בידיך את הנתונים על התפלגות ההימורים בקרב שכבות האוכלוסייה?

אלי כהן: אתה יכול לסתור את מה שאמר פרופסור יונה?

יעקב מרגי: פריפריאלית הוא יכול.

<איציק לארי: יש לי נתונים על פי יישובים, חד משמעית כן.

<איציק לארי: היום בוינר, כמו שהולכים למשחקי כדורגל, כל שכבות האוכלוסייה, ללא יוצא מן הכלל.

<איציק לארי: ממוצע טופס ההימורים הוא כמה עשרות שקלים בודדים.

<איציק לארי: תחנות נמצאות בכל רחבי הארץ, במתחם - - -

אלי כהן: מה שיעור המהמרים בקרב חמישה העשירונים הנמוכים בהשוואה לחמישה העשירונים העליונים?

<איציק לארי: אני לא יכול לומר לך את זה כרגע, כי יש לי התפלגות רק על פי יישובים, לא באופן כללי.

<קריאה: יש לטוטו מחקר ואני מציע שעורך הדין שילה, שהוא מלווה את המועצה, יביא אותם בפניכם.

<קריאה: דברים כהווייתם.

יוסי יונה: כן, דימונה מול אבן יהודה.

<איציק לארי: מדברים לדוגמא על כך שנותנים אשראי לנערים כדי שיהמרו בוינר.

<איציק לארי: זה לא קיים אצלנו.

<איציק לארי: יש אפס.

<איציק לארי: אסור להמר באשראי.

<איציק לארי: גם לבגירים.

<איציק לארי: אנחנו לא נותנים אשראי בשום פנים ואופן.

<איציק לארי: אנחנו מטילים על עצמנו מגבלות מאד מאד קשות.

<איציק לארי: לכן כל התופעות האלה שאתם מדברים עליהן, נמצאות בהימורים הבלתי חוקיים, שמשדלים נערים, נותנים אשראי.

<איציק לארי: אצלנו זה לא קיים ואם זה קיים – אפס סבלנות.

יעקב מרגי: אני יכול לשאול שאלה?

<איציק לארי: כן, בהחלט.

יעקב מרגי: תקשיב.

יעקב מרגי: אין לי הרבה זמן לשמוע רדיו.

יעקב מרגי: אתה רוצה שאני אדקלם לך את המוסיקה של הפרסומת של וינר?

יעקב מרגי: אני שואל אותך שאלה, קח את תקציב הפרסום שלך, תנווט אותו לחיובי.

יעקב מרגי: תספר לעם ישראל מה אתה עושה בטוטו, אין לי בעיה.

יעקב מרגי: למה אתה צריך, אני שואל אתכם, למה אתם צריכים את הפרסומת האגרסיבית הזו, לעודד אנשים?

יעקב מרגי: הילדים חשופים לכך.

יעקב מרגי: אותם מהמרים כפייתיים חשופים לכך.

יעקב מרגי: למה?

יעקב מרגי: אני שואל האם בחנתם את זה.

יעקב מרגי: אני חושב שזה יביא לכם את אותה תועלת, אבל לפחות המוח החיובי, האדם החיובי יפנה את המשאבים אליך.

יעקב מרגי: אני באמת לא רוצה שאותם אנשים שנמצאים על התפר בין חיים נורמאליים לבין נפילה להימורים כפייתיים, ואני אומר לכם, רבותי, אל תזלזלו.

יעקב מרגי: יש אנשים ששמים שם את פת לחמם, גם בהימורים החוקיים.

יעקב מרגי: שמים את האוכל של הילדים שלהם.

יעקב מרגי: מבלים שעות באותן תחנות.

יעקב מרגי: יש כאלה ואנחנו דוחפים אותם.

יעקב מרגי: אז אני שואל שאלה, למה לא תבחנו את הצמצום של הפרסום השיווקי לאותן הגרלות.

יעקב מרגי: ואני אומר לכם, יש לי טענה גם למועצה על ריבוי המסלולים.

יעקב מרגי: משרד האוצר.

יעקב מרגי: חברי הכנסת צריכים להתכנס ולראות את המסלול של האישורים.

יעקב מרגי: אין שום סיבה לתת לגופים שהם קיימים, עוד ערוצים ועוד ערוצים ועוד ערוצים.

יעקב מרגי: אנחנו אומרים באמירה, זו אמירה של המדינה – לכו תהמרו.

יעקב מרגי: אני רוצה שתתייחס ומיד אתן לחברי הכנסת.

יעקב מרגי: תענה לשאלתי ובהמשך זכות הדיבור לחבר הכנסת איתן ברושי.

<איציק לארי: כמובן שבחנו.

<איציק לארי: אנחנו מפרסמים בפרסום שלנו ואנחנו עושים גם פרסום תדמיתי מה עשינו.

<איציק לארי: אנחנו מפרסמים מעט מאד - - -

יעקב מרגי: מעט מאד לעומת הוינר.

<איציק לארי: מעט מאד בטלוויזיה.

<איציק לארי: בוינר בעיקר ברדיו, בעיקר כשאנחנו מתזכרים איזה משחקים שיש היום, כמו מדור ספורט או משהו כזה, לא מעבר לזה.

<איציק לארי: מעולם לא תראה בטוטו פרסום – לך תהמר ואתה לא תצטרך לעבוד יותר כל החיים.

יעקב מרגי: לא, אני לא צריך שתאמר לי לך תהמר.

<איציק לארי: לא, אתה לא תשמע את זה – אתה לא תצטרך לעבוד כל החיים.

יעקב מרגי: אני שואל אותך שאלה ואתה לא עונה לי.

יעקב מרגי: איציק, אתה הולך סחור סחור והבנת את השאלה שלי, אך אתה לא עונה לי.

יעקב מרגי: אני שואל אותך שאלה.

יעקב מרגי: אנחנו מדברים כרגע על לעשות הכל כדי שאתם תתקיימו ותעבדו בצל ההוראות; ומצד שני גם לשמור על החברה שלנו כחברה בריאה.

יעקב מרגי: תקשיב, זה גם אינטרס שלך.

יעקב מרגי: כי אם אני מעודד הימורים, אז מחר הוא לא יסתפק בטוטו, הוא ילך לסוסים וילך לזה וילך זה וילך לזה.

יעקב מרגי: כי אנחנו לא מדברים על האדם הרציונל, החזק.

יעקב מרגי: אנחנו חושפים ילדים ואוכלוסיות חלשות לכך.

יעקב מרגי: אני שואל שאלה.

יעקב מרגי: אתם כבר מפרסמים, משקיעים תקציבי פרסום.

יעקב מרגי: תעשו את זה בערוץ החיובי.

יעקב מרגי: תאמין לי שמי שרוצה להמר יודע שיש לו את הטוטו.

יעקב מרגי: אתה לא צריך לפרסם את הגרלת הוינר, וינר, וינר, 20,000 פעם ביום.

<איציק לארי: פה אורי יתייחס, כי הוועדה התייחסה לזה.

יעקב מרגי: טוב.

יעקב מרגי: חבר הכנסת איתן ברושי.

איתן ברושי: אדוני יושב הראש, אני לא יכול להצטרף לדעת חברי הכנסת שדיברו עד עכשיו בטענה הכל כך בוטה בעניין הזה כלפי הטוטו.

איתן ברושי: קודם כל זה לא דבר חדש, אבל מעבר להשקפות עולם אישיות של כל אחד מאיתנו, צריך לדעת מה הייתה האלטרנטיבה אם לא הייתה מסגרת חוקית.

איתן ברושי: במצב של היום, כפי שאני מכיר את זה גם משנים קודמות ועל זה נציגת המשטרה, וגם מיקי – איש בכיר לשעבר במשטרה – לא ניתן מענה אמיתי להתמודדות עם ההימורים הבלתי חוקיים והשיא של ההימורים, אדוני יושב הראש, היה כאשר היו מכירות משחקים והייתה הטיית משחקים, בכדורגל לפחות ואולי לא רק, בגלל ההימורים.

איתן ברושי: זאת אומרת שהשאלה שצריכים לשאול את עצמנו, כמי שרוצה להשפיע, מה האלטרנטיבה למה שהוצג פה כפיקוח וניהול ממשלה וגם שימושים בכספים.

איתן ברושי: לכן, הבעיה העיקרית דווקא הייתה צריכה להיות ההימורים הבלתי חוקיים, ולזה אין תשובה טובה, כפי שנאמר על ידי החברים שדיברו כאן.

איתן ברושי: ההיקף הכספי של ההימורים הבלתי חוקיים מעמיד בצל את הכספים מההימורים החוקיים.

איתן ברושי: לכן, אני רוצה לומר וכנראה שאין פה נציג אוצר, אבל אם היה פה נציג אוצר בהקשר לפיצוציות - - -

<יהודית גידלי: כן?

<יהודית גידלי: אבל ביקשו להיכנס.

איתן ברושי: בהקשר לפיצוציות צריך לשאול מדוע הורידו, אפרופו הדאגה לצעירים, הורידו את המס על אלכוהול ב-100 מיליון שקלים.

איתן ברושי: אולי צריך להפנות את הכסף הזה למאמצים שאנחנו מדברים עליהם.

איתן ברושי: אז יש פה באמת בעיה של פרופורציות.

איתן ברושי: לכן אני חושב שבעולם, ההימורים הם קיימים ואי אפשר להתעלם ממה שקיים.

איתן ברושי: אנחנו גם לא יכולים לכפות מערכות על צעירים ונוער וגם על מבוגרים, אלא לנסות לשכנע.

איתן ברושי: אני מטיל ספק במדיניות - ואתה, כיושב ראש ועדת חינוך – שאת כל החולאים של החברה נטיל על החינוך והכל בשעה אחת.

איתן ברושי: יש מערכות שלא רק מערכת החינוך אחראית.

איתן ברושי: אני רוצה לומר דבר אחרון גם לנציגי המשטרה.

איתן ברושי: אני מכיר את זה גם מהתקופה שאני הייתי שנה אחת מנכ"ל ועדת תרבות וספורט ועסקנו בזה.

איתן ברושי: אני חושב שחלק מהמקור הכספי לטפל בהימורים הלא חוקיים, היה צריך לבוא מהכנסות הטוטו.

איתן ברושי: אבל כל פעם יש בעיה עם הממשלה וחוסר הגמישות שלה.

איתן ברושי: משום שאם היינו מכים מכה ניצחת את ההימורים הבלתי חוקיים, היינו מגדילים את המקור התקציבי, ולא דווקא מהאוכלוסיות החלשות.

איתן ברושי: לכן אני באמת מבקש, ויש פה את אלי כהן האחראי על הרפורמות מטעם כחלון, שר האוצר כחלון.

איתן ברושי: אז אני אומר שצריך להתמודד עם ההימורים הבלתי חוקיים, והייתי מציע, אדוני יושב הראש, שיציגו כאן תכנית פעולה.

איתן ברושי: אם הייתה ועדה – שתבוא למסור דו"ח.

איתן ברושי: ואם היא לא השלימה, שתשלים.

איתן ברושי: ואם היא השלימה את הדו"ח, אז אדוני יושב הראש, בוא נדרוש ביצוע ולא רק מילים.

איתן ברושי: אין מס על מילים, אבל יש פה הכנסה מההימורים הבלתי חוקיים.

איתן ברושי: לכן אני מציע להפוך את הסדר.

איתן ברושי: בוא נכה את ההימורים הלא חוקיים ואם נצליח, ננהל אולי יותר נכון את ההימורים החוקיים.

יעקב מרגי: זה באחד אמרת.

יעקב מרגי: בבקשה, מנכ"ל משרד התרבות.

<אורי שפר: ראש מנהל הספורט.

<אורי שפר: תודה רבה לך אדוני יושב הראש, מכובדי חברי הכנסת, קהל נכבד.

<אורי שפר: אני אישית לא אוהב הימורים, לא מהמר.

<אורי שפר: בתפיסה ערכית – המשרד לא בעד הימורים.

<אורי שפר: מדינת ישראל קיבלה החלטה שהמימון העיקרי לספורט יהיה באמצעות הטוטו, באמצעות המועצה להסדר ההימורים.

<אורי שפר: משנקבעה ההחלטה הזאת, קשה מאד מצד אחד לומר מאשרים לכם ומצד שני – מונעים מכם.

<אורי שפר: ועל כן, בוצעו בשנים האחרונות מספר פעולות בהובלה של המשרד, בשיתוף משרד האוצר, כך שהטוטו מצד אחד יוכל למלא את ייעודו כמי שמעמיד אמצעים כספיים חשובים לקיומו של הספורט.

<אורי שפר: ואני רוצה להזכיר שרק בשנים האחרונות הטוטו משקיע יותר מ-200 מיליון שקלים בשנה לבניית מתקני ספורט ונכון להיום חסרים במדינת לישראל, בבתי הספר, אני לא מדבר ברשויות המקומיות ככלל, בבתי הספר, יותר מ-2,500 אולמות ספורט.

יעקב מרגי: לכן צריך לעודד את ההימורים?

<אורי שפר: ולכן ההמצאה הישראלית, פרופסור, אני לא הפרעתי, אני רוצה - - -

יעקב מרגי: חבר כנסת יכול לקרוא קריאת ביניים.

<אורי שפר: כן, אמרת לנו שאתה גם לא בקיא בתחום.

<אורי שפר: אני אשמח לשבת איתך ולהאיר את עיניך בהרבה מאד נושאים שקשורים לעניין הזה.

<אורי שפר: ואני כן רוצה להדגיש שמדינת ישראל לא המציאה את הגלגל הזה.

<אורי שפר: כל מדינות אירופה למעשה מממנות את הספורט, חלק גדול מהן, באמצעות הטוטו והלוטו.

<אורי שפר: בישראל זה רק באמצעות, או בעיקר מהטוטו.

<אורי שפר: לגופם של דברים.

<אורי שפר: אחד, יש ועדה שבשעתו, כשאישרנו לטוטו מוצרים נוספים, הגבלנו אותו עם מוצרים אחרים ובראש הוועדה הזאת עומדת עורכת הדין עדנה הראל ממשרד המשפטים.

יעקב מרגי: זו אותה ועדה שהוקמה בשנת 2012, מכוח החלטת ממשלה?

<אורי שפר: אמת.

<אורי שפר: זו היא ועדה בין משרדית.

יעקב מרגי: הגישה המלצותיה?

<אורי שפר: הגישה המלצותיה.

<אורי שפר: זו היא ועדה בין משרדית.

<אורי שפר: היא הגישה דו"ח ביניים.

<אורי שפר: טיוטת המלצות.

יעקב מרגי: אתה יודע לפי החלטת הממשלה מתי הם היו אמורים להגיש את זה?

<אורי שפר: אבל אתה לא-.

<אורי שפר: הטענה או ההערה הזאת היא אליך.

יעקב מרגי: לטובת הפרוטוקול, לטובת החברים, כדאי שנדע.

יעקב מרגי: הם היו אמורים להגיש את ההמלצות שלהם לפי אותה החלטת ממשלה, אחרי מספר חודשים בלבד.

<אורי שפר: מכל מקום, הוועדה עסקה בכל הנושאים שעלו כאן בדיון, גם בנושא קטינים וגם בנושא פרסום וגם בנושא שיווק, ואני חושב שיש בדו"ח הביניים תשובות למרבית הסוגיות שעלו כאן.

<אורי שפר: ברור ומובן מאליו שאנחנו צריכים להתייחס באפס סובלנות להימורי קטינים.

<אורי שפר: צריכים לדאוג שהנושא הזה יקבל אכיפה על ידי המשטרה.

<אורי שפר: ואני רוצה לומר לחברים שעוד היום קל מאד לבצע הימורים בלתי חוקיים כמעט בכל פיצוציה שאני מכיר.

<אורי שפר: פשוט שיחת טלפון אחת, מביאים לך את הוואוצ'ר להמר בהימורים בלתי חוקיים, אליך.

יעקב מרגי: תודה.

יעקב מרגי: חבר הכנסת מנחם אליעזר מוזם, בבקשה.

מנחם אליעזר מוזס: תודה, אדוני יושב הראש.

מנחם אליעזר מוזס: אני בשעתו, לפני שש-שבע שנים, הגשתי הצעת חוק בכנסת על נושא ההתמכרות הזאת, נושא הפיס, הטוטו וכולם ואחר כך בהיותי סגן שר החינוך.

מנחם אליעזר מוזס: בכל אופן, כל פעם דחו את העניין בטענה שאם אנחנו לא ניתן הימורים חוקיים, אז הציבור ילך להימורים בלתי חוקיים וכתוצאה מזה יהיה גידול.

מנחם אליעזר מוזס: ההכנסה מהימורים בלתי חוקיים עומדת היום על כ-15 מיליארד שקלים – הימורים בלתי חוקיים, אדוני יושב הראש.

מנחם אליעזר מוזס: 15 מיליארד שקלים.

מנחם אליעזר מוזס: אני חושב שהציבור - - - אני לא רואה שהמשטרה, שעסוקה היום בדברים הרבה הרבה יותר דחופים וחשובים, מסוגלת להתמודד עם כל נושא אכיפת החוק הזה, של ההימורים.

מנחם אליעזר מוזס: יתר על כן, אני הייתי מציע גם לגבי הטוטו, גם הפיס, תפרישו איזה סכום מסוים, שנוכל להתמודד עם ההימורים הבלתי חוקיים.

יעקב מרגי: תודה.

מנחם אליעזר מוזס: תודה.

מנחם אליעזר מוזס: אני רק רוצה לומר עוד מילה, אדוני יושב הראש.

מנחם אליעזר מוזס: אני חושב שכאן צריכים יותר טיפול שורש חינוכי, כי לצד ההימורים אתה יודע שיש לנו גם 200,000 ילדים שמשתכרים, ובגלל זה התחילו להעלות את המיסוי ב-100 מיליון שקלים, וראו שזה לא עוזר, אז הורידו בחזרה את ה-100 מיליון.

מנחם אליעזר מוזס: משחקים כאן כל הזמן בטוטו, בנושאים האלה, ובלוטו בכל הדברים.

מנחם אליעזר מוזס: אנחנו חייבים כאן טיפול שורש חינוכי.

מנחם אליעזר מוזס: שום דבר לא יעזור, רק חינוך ערכי, מוסרי, כמו שצריך.

מנחם אליעזר מוזס: תודה.

יעקב מרגי: משפט אחרון לחבר הכנסת אחמד טיבי ואנחנו נסכם.

אחמד טיבי: משפט.

אחמד טיבי: אני הצעתי בזמנו הצעת חוק, שעדיין מונחת על שולחן הכנסת – להפריש חלק מההכנסות של כל מוסד הימורים, לטיפול בנפגעי הימורים.

אחמד טיבי: כל סיפור הוא טרגדיה אחת.

יעקב מרגי: תודה רבה.

יעקב מרגי: רבותי, אני לא מסכם את הדיון.

יעקב מרגי: אני מסכם את דיון הביניים הזה.

יעקב מרגי: הדיון לא מוצה, כי אנחנו נקיים עוד דיון עם חברי הוועדה.

יעקב מרגי: רק לסבר את האוזן, הוועדה הוקמה במרס 2012, היא הייתה צריכה לתת מסקנות סופיות בספטמבר 2012.

יעקב מרגי: אז לכן אנחנו נזמן לכאן את נציגי הוועדה, את נציגי משרד המשפטים, את נציגי משרד האוצר האחראים על כל סוגית הרגולציה.

יעקב מרגי: אני מבקש מכל הגופים, כולל המועצה, כולל משרד התרבות, המשרד לביטחון פנים, מפעל הפיס, משרד החינוך - תכניות, לבוא עם נתונים.

יעקב מרגי: אנחנו נקיים דיון מקיף.

יעקב מרגי: אנחנו נבקש דיון ארוך.

יעקב מרגי: זה יהיה דיון ארוך לגבי כל הסוגיה הזאת של הימורים חוקיים והימורים בלתי חוקיים.

יעקב מרגי: תודה רבה לכם.

יעקב מרגי: הישיבה נעולה.